**Niketas Khoniates** (gresk: Νικήτας Χωνιάτης; født ca. 1155, død 1217), stundom kalt for *Akominatos* (Ακομινάτος), var en bysantinsk-gresk historiker som hans bror Mikhael Khoniates, som han fulgte fra deres fødested Kolossai (senere Khonai eller Chonæ), en by i Frygia, og til Konstantinopel.

Liv og verker
-------------

Niketas Khoniates ble født av velstående foreldre rundt eller en gang etter 1150 i byen Khonai i den bysantinske provinsen Frygia. Niketas, biskopen av Khonai, døpte og ga barnet navn. Senere ble han kalt for «Khoniates» etter hans fødested. Da han var ni år gammel sendte hans far ham til Konstantinopel sammen med hans bror for å få en utdannelse. Niketas’ eldre bror hadde en stor innflytelse på hans første år av hans liv.

Han begynte først en karriere som politiker og hadde flere utnevnelser under keiserne fra Huset Angelos, blant hans posisjoner var som storkansler (*storlogothet*) og han var guvernør av Filippopolis i en kritisk tid. Etter at Konstantinopel ble erobret og plyndret under det fjerde korstoget i 1204 flyktet han til Nikea (i dag kalles den for Iznik) hvor han bodde ved hoffet til Keiserriket Nikea og keiser Theodor I Lascaris. Her henga han seg til litteraturen. Han døde en gang rundt 1215 eller 1216. Hans viktigste verk var hans *Historie* som besto av hele 21 bind og dekket perioden 1118 til 1207.

Til tross for dens blomstrende, overlessete og retoriske stil er den av betydelig verdi som en nedtegnelse av hendelser fra hele keiserdømmet som han enten var et øyevitne til eller hadde hørt om, men han må balanseres opp mot en annen gresk samtidshistoriker, Johannes Kinnamos. Den viktigste delen er beskrivelsen av erobringen av Konstantinopel som med fordel kan leses opp mot Geoffroi de Villehardouins og Paolo Rannusios verker om det samme emne. Den lille avhandlingen *Om statuer ødelagt av latinerne* (muligens endret av en senere skribent) er av særlig interesse for arkeologien. Hans dogmatiske verk *Thesaurus Orthodoxae Fidei*, som selv om det er fullstendig bevart i manuskriptform har bare blitt utgitt i deler. Det er en av de viktigste autoriteter om kjetteri og kjetterske forfattere på 1100-tallet.

Niketas i fiksjonen
-------------------

Umberto Ecos roman *Baudolino* er delvis plassert i Konstantinopel under erobringen. Den fiktive helten Baudolino er en venn og fortrolig av Niketas Khoniates. I løpet av romanen, som er en historisk fiksjon, blir ikke Niketas omtalt på mest flatterende måte, men han forteller sin livshistorie til Baudolino som selv opplever en merkelig samtid med store omveltninger.

Referanser
----------

1. ↑   Nationalencyklopedin, oppført som Niketas Choniates, NE.se-ID niketas-choniates, besøkt 9. oktober 2017[Hentet fra Wikidata]
2. ↑   Encyclopædia Britannica Online, oppført som Nicetas Choniates, Encyclopædia Britannica Online-ID biography/Nicetas-Choniates, besøkt 9. oktober 2017[Hentet fra Wikidata]
3. ↑   AlKindi, oppført som Nicetas Choniates, General Diamond Catalogue ID 96314[Hentet fra Wikidata]
4. ↑   Brockhaus Enzyklopädie, oppført som Niketas Choniates, Brockhaus Online-Enzyklopädie-id choniates-niketas[Hentet fra Wikidata]
5. ↑   LIBRIS, oppført som Niketas Akominatos, SELIBR 174989, besøkt 9. oktober 2017[Hentet fra Wikidata]
6. ↑   www.britannica.com[Hentet fra Wikidata]

Litteratur
----------

* Brand, Charles M.: *Byzantium Confronts the West*, 1968 (ISBN 0-7512-0053-0).
* Choniates, Nicetas: The Sack of Constantinople, Konstantinopels plyndring
* Choniates, Nicetas: Excerpt from the Historia, utdrag fra *Historie*
* Harris, Jonathan: 'Distortion, divine providence and genre in Nicetas Choniates' account of the collapse of Byzantium 1180-1204', *Journal of Medieval History*, vol. 16 (2000) 19-31
* Magoulias, Harry J. (overs.): *O City of Byzantium, Annals of Niketas Choniates*, 1984 (ISBN 0-8143-1764-2).
* *Nicetae Choniatae Historia*, red. Jan Louis van Dieten, Berlin, 1975.
* *Niketas Khoniates’ Historie*, Hieronymus Wolf, 1557

Eksterne lenker
---------------

* Greek Opera Omnia by Migne Patrologia Graeca with analytical indexes
* Den opprinnelige greske teksten til Niketas Khoniates’ *Historie*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** CiNii
 |